Raimundo Vanthuy Neto

**Raimundo Vanthuy Neto** (født 1973) er brasiliansk katolsk biskop av São Gabriel da Cachoeira i Brasil.
## Liv og virke
### Prest
Raimundo Vanthuy Neto studerte filosofi ved *Cristo Sacerdote*–seminaret i Manaus og katolsk teologi ved *São José* erkebiskoppelige seminar i Manaus. Etter videre studier oppnådde han lisensiat i missiologi fra *Pontifícia Faculdade de Teologia Nossa Senhora da Assunção* i São Paulo. Biskopen av Roraima, Apparecido José Dias, ordinerte ham til diakon den 11. juli 1999, og prestevielse for bispedømmet Roraima den 3. juni 2001.

Etter sin ordinasjon tjente Neto opprinnelig som prest i menighetene til *Nossa Senhora da Consolata* (2001–2004) og *Cristo Redentor* i Boa Vista (2004–2013). Fra 2014 til 2017 ledet han *Instituto de Teologia Pastoral e Ensino Superior da Amazônia* i Manaus. Etter å ha virket en kort periode som sogneprest i misjonsområdet Cantá fra 2017 til 2018, ble Neto kansellist for bispedømmet Roraimas kurie i 2019. Han satt også i konsultorkollegiet. 

Han underviste også i Amazonas' kirkehistorie ved *Pontifícia Universidade Católica do Paraná* i Curitiba, ved *Universidade Católica de Pelotas* og ved *Pontifícia Universidade Católica do Rio Grande do Sul* i Porto Alegre og ved *Universidade Federal de Roraima* i Boa Vista. Neto ble senere også rektor for bispedømmets helligdom *Nossa Senhora Aparecida* og rektor for det forberedende seminar i bispedømmet Roraima.

### Biskop av São Gabriel da Cachoeira
Den 8. november 2023 utnevnte pave Frans ham til biskop av São Gabriel da Cachoeira. Erkebiskopen av Manaus, kardinal Leonardo Ulrich Steiner O.F.M., bispeviet ham  den 4. februar 2024 på eiendommen til *Ginásio Totozão* i Boa Vista; medkonsekratorer var Edson Taschetto Damian, emeritert biskop av São Gabriel da Cachoeira, og Evaristo Pascoal Spengler, O.F.M., biskop av Roraima, samt Roque Paloschi, erkebiskop av Porto Velho, og Mário Antônio da Silva, erkebiskop av Cuiabá. 

Innsettelsen i embedet fant sted den 11. februar 2024.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Erkebiskop Leopoldo Duarte e Silva (1867–1938) *1904
* Biskop Paulo de Tarso Campos * (1895–1970 *1935
* Kardinal Agnelo Rossi (1913–1995) *1956
* Kardinal Paulo Evaristo Arns, O.F.M. (1921–2016) *1966
* Kardinal Leonardo Ulrich Steiner (1950–) *2002
* Biskop *Raimundo Vanthuy Neto* (1973– ) *2024

## Referanser